รายชื่อตอนในเบ็นเท็น
รายชื่อตอน > ฤดูกาลที่ 4

| ตอนที่ | ชื่อตอน | วันออกอากาศ (สหรัฐอเมริกา) | วันออกอากาศ (ไทย) |
| --- | --- | --- | --- |
| 40 | วันที่แสนจะเพอร์เฟ็กต์ (Perfect Day) | 14 กรกฎาคม ค.ศ. 2007 | 26 พฤษภาคม พ.ศ. 2551 |
พวกอีนอช(อัศวินอมตะ)ได้ใช้เครื่องสร้างความฝันทำให้เบ็นได้หลับอยู่เพื่อที่จะปลดออมนิทริกซ์ ปู่กับเกวนจะต้องเข้าไปในฝันของเบ็นเพื่อที่จะทำให้เบ็นตื่นและ ทำให้ออมนิทริกซ์ไม่ต้องถูกปลดออก ในขณะนั้นเองเบ็นได้พบกับไคกรีนอีกครั้งเนื่องจากในความฝันมีสัตว์ประหลาด 2 ตัวไปโจมตีรถบัสที่ไคกรีนอยู่ด้วย
| 41 | พวกเรายืนแยกกัน (Divided We Stand) | 19 กรกฎาคม ค.ศ. 2007 | 27 พฤษภาคม พ.ศ. 2551 |
ดร.แอนิโม่ แหกคุกออกมาพร้อมกับนกยักษ์กลายพันธุ์ของเขา ขณะเดียวกัน เบ็น เกวนและแม็กซ์ไปเที่ยวที่ชายหาด ซึ่งเบ็นได้เห็นนกยักษ์ของดร.อนิโม่ไล่ถล่มชายหาด เขาเลยจะแปลงร่างเป็น สติงก์ฟลาย แต่กลับได้เอเลี่ยนตัวใหม่ที่มีชื่อว่า ดิตโต้ ซึ่งมีพลังแบ่งร่าง แต่เมื่อตัวแม่แบบ(เบ็น)ถูกดร.แอนิโม่จับไป จึงเป็นหน้าที่ของลูกแบบที่จะไปช่วยไว้
| 42 | อย่าดื่มน้ำนั้นเด็ดขาด (Don't Drink the Water) | 26 กรกฎาคม ค.ศ. 2007 | 28 พฤษภาคม พ.ศ. 2551 |
พวกเบ็นได้ไปดูประวัติของทหารโบราณเมื่อ 400 ปีก่อนที่ทำหน้าที่รักษาน้ำอมฤทธิ์ ซึ่งในขณะเดียวกัน "เฮ็กซ์" ได้กลับมาหวังจะดื่มน้ำเพื่อฟื้นพลังตัวเอง เบ็นและแม็กซ์ดื่มน้ำนี้เข้าไปจึงกลายเป็นเด็ก เบ็นจึงต้องสู้ด้วยเอเลี่ยนเด็กที่มีอยู่
| 43 | การแต่งงานที่มีเอเลี่ยนเป็นความยิ่งใหญ่ (Big Fat Alien Wedding) | 2 สิงหาคม ค.ศ. 2007 | 29 พฤษภาคม พ.ศ. 2551 |
งานแต่งงานระหว่างมนุษย์โลกกับ "มนุษย์เลน" ได้มีปัญหาขึ้น เมื่อพ่อแม่ของมนุษย์เลนไม่พอใจกับงานนี้ เบ็นจึงแปลงร่างเป็น ฮีตบลาสต์ เพื่อช่วยมนุษย์เลนจากพ่อและแม่ของเขา
| 44 | คู่หูทั้ง 4 ที่ดีกับเบ็น (Ben 4 Good Buddy) | 22 กันยายน ค.ศ. 2007 | 2 มิถุนายน พ.ศ. 2551 |
พวกเบ็นได้เจอกับ"พวกกุ๊ยทางหลวง" ซึ่งไม่ให้ใครเข้ามาวิ่งบนถนนของพวกมันได้ และมันก็ยังขโมยรัสต์บัคเกทไปดัดแปลง พวกเบ็นจึงต้องช่วยกันเอารัสต์บัคเกทกลับมาให้ได้
| 45 | พร้อมมีชื่อเสียง (Ready to Rumble) | 29 กันยายน ค.ศ. 2007 | 3 มิถุนายน พ.ศ. 2551 |
เบ็นบังเอิญทำโน้ตบุ๊กของเกวนเสีย เบ็นจึงต้องหาเงินซื้อโน้ตบุ๊กตัวใหม่ เบ็นบังเอิญเห็นป้ายโฆษณามวยปล้ำ ภายในคืนนั้นเบ็นแอบออกไปที่เวทีการแข่งขันและใช้โฟร์อาร์มส์แข่งกับนักมวยปล้ำคนต่างๆ เพื่อต้องการเงินรางวัล แต่มีนักมวยปล้ำสองคนที่แพ้และไม่มีเงินค่าไถ่ให้กับนายเบค  หัวหน้ากลุ่มมาเฟียที่จับแม่ของพวกเขาไว้ เบ็นจึงต้องช่วยเหลือแม่ของพวกเขาให้ได้
| 46 | เค็น 10 (Ken 10) | 6 ตุลาคม ค.ศ. 2007 | 4 มิถุนายน พ.ศ. 2551 |
ตอนนี้ไม่ได้เกี่ยวข้องกับตอนหลัก เบ็น(ผู้ใหญ่)ได้ให้ของขวัญวันเกิดกับ "เคน (เค็นเนท)" ลูกชายของเขา เป็นออมนิทริกซ์ แต่เคนได้เอเลี่ยนไม่ตรงตามที่อยากได้ จึงหนีไปเล่นนอกบ้านจนเจอกับ "เดฟลิน" ที่เล่นโฮเวอร์บอร์ดอยู่ จึงเข้าไปเล่นด้วย ซึ่งเคนก็ยังไม่รู้ว่าเดฟลินคือลูกชายของเควิน คืนนั้นเดฟลินได้บุกรุกเข้ามาในบ้านของเบ็น เบ็นสามารถไล่เดฟลินออกไปได้เพราะนึกว่าเป็นเควิน วันต่อมาเคนชวนเดฟลินเข้าไปในรัสต์บัสต์เก็ต ทำให้เดฟลินสามารถนำพ่อของเขา(เควิน)ออกมาจากประตูมิตินัลได้
| 47 | เบ็น ปะทะ เหล่าร้ายทั้ง 10 "ช่วง 1" (Ben vs. the Negative 10 "Part 1") | 26 ตุลาคม ค.ศ. 2007 | 4 มิถุนายน พ.ศ. 2551 |
เบ็นได้พบกับคูเปอร์ลูกของเพื่อนเก่าปู่และเหล่าวายร้าย 10 ตัวที่เคยพบ ซึ่งต่างก็กลับมาแก้แค้นเบ็น ซึ่งมีดังนี้ 1.ดร.อนิโม่ 2.พระราชาอมตะ 3.นินจาอมตะ 4.ชามแคสเตอร์ 5.ซับลิมิโน่ 6.แคลนซี่ 7.โรโจ 8.เอซิด เบรธ 9.ธัมบ์สกัลล์ 10.ไฟรต์วิก ซึ่งพวกนี้มาเพื่อจะมาเอา ซับเอเนอร์จี้ ที่ปู่บอกว่าจะสามารถทำลายโลกได้ถึงครึ่งโลก พวกเบ็นจึงต้องจัดการเหล่าวายร้ายให้หมดไปให้ได้
| 48 | เบ็น ปะทะ เหล่าร้ายทั้ง 10 "ช่วง 2" (Ben vs. the Negative 10 "Part 2") | 17 พฤศจิกายน ค.ศ. 2007 | 5 มิถุนายน พ.ศ. 2551 |
ปู่แม็กซ์เล่าว่าพระราชาอมตะเคยเป็นสมาชิกของช่างประปา แต่ถูกไล่ออกเพราะโดนจับได้ว่าแอบขโมยเครื่องมือเทคโนโลยีต่างดาวไป ขณะเดียวกันเหล่าวายร้ายได้บุกมาถึงห้องแล็บแล้ว แต่พวกเบ็นหนีไปได้ พวกเบ็นจึงต้องวางแผนเพื่อปราบเหล่าร้าย แต่ขังไว้ได้เพียง 8 คนเท่านั้น ปู่แม็กซ์จึงให้เบ็นไปจัดการพระราชาอมตะก่อนที่เขาจะหนีไปได้
| 49 | ลาก่อนและขจัดสิ่งที่ดีๆ (Goodbye and Good Riddance) | 18 พฤศจิกายน ค.ศ. 2007 | 9 มิถุนายน พ.ศ. 2551 |
ปิดเทอมซัมเมอร์ได้จบลง เบ็นและเกวนต่างกลับไปเรียน โดยเบ็นและเกว็นได้พบกับ โคเรย์ (โค) เท็นนีย์สัน และ ซานดรา เท็นนีย์สัน พ่อและแม่ของเบ็น (ซึ่งเป็นลุงและป้าสะใภ้ของเกว็นด้วย) แต่ทว่าวิวแก๊กซ์ได้ส่งหุ่นยนต์บุกถล่มโรงเรียนของเบ็น เบ็นจึงแปลงร่างเป็น ไดมอนด์เฮด จึงสามารถเอาชนะหุ่นยนต์ของวิวแก็กซ์ได้ และเมื่อเขากลับถึงบ้านก็พบว่าวิวแก๊กซ์จับตัวพ่อเขาไว้ เบ็นจึงต้องแปลงร่างเป็น แคนนอนโบลท์ และสู้กับวิวแก็กซ์ แต่วิวแก็กซ์หนีรอดไปได้จึงแก้แค้นด้วยการส่งหุ่นยนต์บุกทำลายเมือง เบ็นจึงต้องปกป้องเมืองนี้เอาไว้จากการแก้แค้นของวิวแก็กซ์
หมายเหตุ : สำหรับภาพยนตร์ตอนยาว ความลับของออมนิทริกซ์ ก็นับเป็นตอน 3 ตอนจบ ซึ่งเป็นตอนอวสานของซีรีส์นี้